TMT สต็อกวัตถุดิบต้นทุนสูง ฉุดกำไรไตรมาส 2/60 หดตัวแรง
TMT สต็อกวัตถุดิบต้นทุนสูง ฉุดกำไรไตรมาส 2/60 หดตัวแรง
24 ก.ค. 2560

บล.เอเซีย พลัส ระบุในบทวิเคราะห์วันนี้(24 ก.ค.) ว่า บริษัท ค้าเหล็กไทย จำกัด (มหาชน) หรือ TMT ([email protected]) คาดกำไรสุทธิไตรมาส 2/60 ลดลง 85% เทียบไตรมาสก่อนหน้า และ  87% เทียบช่วงเดียวกันของปีก่อน จากราคาขายเหล็กเฉลี่ยของ TMT ปรับลดลง 6% เทียบไตรมาสก่อนหน้า บวกกับมีสต็อกวัตถุดิบต้นทุนสูงอยู่ สร้างแรงกดดันต่อ Metal Spread และจะทำให้ Gross Margin ลดลงเหลือ 4.9%
ส่วนไตรมาส 3/60 คาดกำไรสุทธิกลับสู่ภาวะปกติจากราคาเหล็ก ในประเทศที่ฟื้นตัว  ทำให้ Metal Spread ของ TMT กลับมากว้างขึ้น ผลักดันให้ Gross Margin งวดไตรมาส 3/60 กลับเข้าสู่ภาวะปกติ
อย่างไรก็ตาม ฝ่ายวิจัยปรับลดประมาณการปี 2560 ลง 9.6% จากผลประกอบกา ไตรมาส 2/60 ที่หดตัวแรงเกินคาด โดยรวมคาดปีนี้กำไรสุทธิลดลง 40% แม้ คาดหวังอัตราตอบแทนเงินปันผลปีนี้ได้สูงถึง 6.7%